**ADATKEZELÉSI TÁJÉKOZTATÓ**

**tanulók, törvényes képviselők, felnőttképzésben résztvevők részére**

Ezúton tájékoztatjuk a tanulóit, a szülőket, törvényes képviselőket, illetve a felnőttképzésben résztvevőket (a továbbiakban: érintett) a hatályos adatvédelmi jogi szabályozásnak történő megfelelés érdekében az adatkezelési gyakorlatunkról.

1. **1.ADATKEZELŐ ÁLTALÁNOS BEMUTATÁSA**

**Adatkezelő neve:**

**Adatkezelő székhelye:**

**Adatkezelő képviselője:**

**Adatkezelő elérhetősége: …………központi email és központi telefonszám……………….**

**Adatkezelő belső adatvédelmi felelőse:**

Tájékoztatjuk, hogy az Adatkezelő a Ceglédi Szakképzési Centrum részeként, annak szervezetébe tagoltan működik. Ez alapján a Ceglédi Szakképzési Centrum Adatkezelő irányításával és felügyeletével kapcsolatos hatáskörei gyakorlása során önálló adatkezelőnek minősül:

**Ceglédi Szakképzési Centrum (székhely: 2700 Cegléd, Malom tér 3.; központi email:** **ugyfelszolgalat@ceglediszc.hu****, központi telefonszám:+36 53/789-934)**

**Adatvédelmi tisztviselő neve: Krizsán Efraim**

**Adatvédelmi tisztviselő elektronikus elérhetősége: adatvedelem@ceglediszc.hu**

1. **ADATKEZELÉSRE IRÁNYADÓ JOGSZABÁLYOK**
* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i, 2016/679/EU európai parlamenti és tanácsi rendelet (a továbbiakban: GDPR),
* az információs önrendelkezési jogról és információszabadságról szóló 2011. évi CXII. törvény (továbbiakban: Info. tv.),
* a szakképzésről szóló 2019. LXXX. törvény (a továbbiakban: Szkt.),
* a felnőttképzésről szóló 2013. évi LXXVII. törvény,
* a szakképzésről szóló törvény végrehajtásáról szóló 12/2020. (II. 7.) Korm. rendelet (a továbbiakban: Szkr.)
1. **ADATKEZELÉSI TEVÉKENYSÉGEK JOGALAPJA, SZEMÉLYES ADATOK KÖRE, CÉLJA**

**3. 1.** **TANULÓI JOGVISZONY LÉTESÍTÉSE ÉS FENNTARTÁSA CÉLJÁBÓL**

|  |  |  |  |
| --- | --- | --- | --- |
| CÉLJA | SZEMÉLYES ADATOK KÖRE | JOGALAPJA | ADATTÁROLÁSI IDŐ |
| tanulói jogviszony létesítése, fenntartása, valamint az közoktatási feladatok teljesítése céljából | Szkt. 114§ (1) bekezdésben foglalt személyes adatok | közhatalmi jogosítvány gyakorlásának keretében végzett feladat végrehajtásához szükséges (GDPR 6. cikk (1) e) pontja a tanuló tankötelessé válásáig), illetve jogi kötelezettség teljesítése a tanköteles kor betöltése után (GDPR 6. cikk (1) c) pontja, Szkt. 114§ (1) bekezdése) | A tanulói jogviszony megszűnésétől számított tizedik év utolsó napjáig |

Szkt. 114§ (1) bekezdése alapján az Adatkezelő az alábbi személyes adatokat tartja nyilván:

*a) a tanuló, illetve a képzésben részt vevő személy*

*aa) természetes személyazonosító adatait,*

*ab) nemét,*

*ac) állampolgárságát, nem magyar állampolgár esetén a Magyarország területén való tartózkodás jogcímét és a tartózkodásra jogosító okirat megnevezését és számát,*

*ad) lakcímét, levelezési címét, elektronikus levelezési címét és telefonszámát,*

*ae) társadalombiztosítási azonosító jelét,*

*af) adóazonosító jelét,*

*b) a kiskorú tanuló törvényes képviselője*

*ba) természetes személyazonosító adatait,*

*bb) lakcímét, levelezési címét, elektronikus levelezési címét és telefonszámát,*

*c) a tanulói jogviszonnyal kapcsolatos adatok keretében*

*ca) a felvételi eljárással kapcsolatos adatokat,*

*cb) a tanulói jogviszony szünetelésével, megszűnésével kapcsolatos adatokat, ideértve annak időpontját és okát,*

*cc) a tanuló mulasztásával kapcsolatos adatokat,*

*cd) a tanulóbalesetre vonatkozó adatokat,*

*ce) a tanuló oktatási azonosító számát,*

*cf) az egyéni tanulmányi renddel kapcsolatos adatokat,*

*cg) a tanuló tudásának értékelésével és minősítésével, valamint a tanuló által tett vizsgákkal kapcsolatos adatokat,*

*ch) az oktatás munkarendjével kapcsolatos adatokat,*

*ci) a tanulói fegyelmi és kártérítési ügyekkel kapcsolatos adatokat,*

*cj) a tanuló diákigazolványának sorszámát,*

*ck) a tankönyvellátással kapcsolatos adatokat,*

*cl) az évfolyamismétlésre vonatkozó adatokat,*

*d) a felnőttképzési jogviszonnyal kapcsolatos adatok keretében a c) pont cb)-cf) és ci)-ck) alpontjában meghatározott adatokat,*

*e) jogszabályban biztosított kedvezményekre való igényjogosultság elbírálásához és igazolásához szükséges olyan adatokat, amelyekből megállapítható a jogosult személye és a kedvezményre való jogosultsága*

Az előbbiekben meghatározott, tanulóra vonatkozó személyes adatokat az Adatkezelő a tanulói jogviszony megszűnését követő tizedik év utolsó napjáig kezeli.

**3.2.** **SZAKKÉPZÉSI MUNKASZERZŐDÉS MEGKÖTÉSE, SZAKMAI OKTATÁS BIZTOSÍTÁSA, TANULMÁNYI KÖTELEZETTSÉG TELJESÍTÉSÉNEK BIZTOSÍTÁSA ÉS ELLENŐRZÉSE CÉLJÁBÓL**

|  |  |  |  |
| --- | --- | --- | --- |
| CÉLJA | SZEMÉLYES ADATOK KÖRE | JOGALAPJA | ADATTÁROLÁSI IDŐ |
| Szakképzési munkaszerződés megkötése, szakmai oktatás biztosítása, tanulmányi kötelezettség teljesítésének biztosítása és ellenőrzése céljából  | szakképzési munkaszerződéssel összefüggésben keletkezett és az állami adó- és vámhatóság által számára átadott adatok | jogi kötelezettség teljesítése (Szkt. 114. § (1a) pontja alapján) | A szakképzési munkaszerződés megszűnését követő ötödik év végéig |

A szakképző intézmény - a tanuló, illetve a képzésben részt vevő személy kötelezettségei teljesítésének nyilvántartása céljából - hozzáférést biztosít a regisztrációs és tanulmányi alaprendszerhez a duális képzőhelynek. a tanuló, illetve a képzésben részt vevő személy természetes személyazonosító adatait, lakcímét, oktatási azonosító számát, elérhetőségét.

**3.3. FELNŐTTKÉPZÉSSEL KAPCSOLATOS ADATKEZELÉS**

|  |  |  |  |
| --- | --- | --- | --- |
| CÉLJA | SZEMÉLYES ADATOK KÖRE | JOGALAPJA | ADATTÁROLÁSI IDŐ |
| A felnőttképzés lebonyolítása | a képzésben részt vevő személyaa) természetes személyazonosító adatait és - az oktatási azonosító szám kiadásával összefüggésben - oktatási azonosító számát,ab) elektronikus levelezési címét ésac) legmagasabb iskolai végzettségére vonatkozó adatát.b) a képzéssel összefüggő adatokat, amelyek a képzésben részt vevő személyba) legmagasabb iskolai végzettségével, szakképesítésével, szakképzettségével és idegennyelv-ismeretével,bb) a képzésbe történő belépésével és a képzés elvégzésével, illetve a képzés elvégzése hiányában a képzésből történő kilépésével,bc) a képzés során történő értékelésével és minősítésével,bd) a képzéssel összefüggő fizetési kötelezettségeivel és az igénybe vett képzési hitellel kapcsolatosak. | jogi kötelezettség teljesítése (Fktv. 21. §, Szkt. 114§ (1) d) bekezdése alapján) | a felnőttképzési szerződés megkötésétől számított nyolcadik év utolsó napjáig |

1. **ADATNYILVÁNTARTÁSI RENDSZEREK BEMUTATÁSA**

Az Adatkezelő az alábbi informatikai rendszerekben végez adatrögzítést, továbbít személyes adatot a tanulókkal kapcsolatosan:

* **SZIR** (Szakképzési Információs Rendszer) Tanulók és a képzésben résztvevő személyek nyilvántartása

A nyilvántartásban rögzített adatok köre: nagyrészt a 3.1. pontban kezelt személyes adatok, lásd részletesen Onytv. I./A. melléklet II. pontja)

A SZIR-ből elektronikus adatkapcsolaton keresztül a Köznevelés Információs rendszere (KIR) részére, illetve az oktatási igazolványok intézményi adminisztrációs rendszere számára a diákigazolvány igényléséhez szükséges adatokat, valamint az oktatási nyilvántartás működéséért felelős szervnek jogszabályban meghatározott tanulói személyes adatokat.

* **EKRÉTA** (Köznevelési Regisztrációs és Tanulmányi Alaprendszer) fejlesztő: EKRÉTA Informatikai Zrt.

## **TANULÓ SZEMÉLYES ADATAINAK TOVÁBBÍTÁSA**

Az Adatkezelő a tanuló személyes adatait jogi felhatalmazás, kötelezettség alapján vagy a tanuló határozott és önkéntes hozzájárulása alapján, meghatározott célból és címzetti kör részére, és ehhez szükséges mértékben továbbíthatja. A jogi felhatalmazás alapján történő adattovábbításokról az Szkt. 115. § rendelkezik

Az adattovábbítások az alábbi célokból végezhetők el: iskolai hiányzásokkal kapcsolatosan, iskolai felvételével, átvételével kapcsolatosan, a tanuló egészségi állapotának megállapítása céljából, családvédelmi okokból, igényjogosultság elbírálásához és igazolásához, tankönyvrendeléssel kapcsolatosan, a bizonyítványok nyilvántartása céljából, a pedagógiai szakszolgálat intézményeivel kapcsolatosan, diákigazolvány kiállításával kapcsolatosan.

Az Adatkezelő különösen az alábbi adattovábbításokat végzi:

|  |  |  |
| --- | --- | --- |
| Címzett | Személyes adatkategóriák | Adattovábbítás célja |
| Közfeladatot ellátó szervek felé (fenntartó, bíróság, rendőrség, ügyészség, települési önkormányzat jegyzője, közigazgatási szerv, nemzetbiztonsági szolgálat) adattovábbítás  | a tanuló családi és utóneve, születési helye és ideje, lakóhelye, tartózkodási helye, törvényes képviselője családi és utóneve, lakcíme és telefonszáma, a tanulói jogviszony kezdete, szünetelésének ideje, megszűnése, az egyéni tanulmányi renddel kapcsolatos adatok, a tanuló mulasztásával kapcsolatos adatok | a tartózkodásának megállapítása, a tanítási napon a foglalkozástól való távolmaradás jogszerűségének ellenőrzése és a törvényes képviselővel való kapcsolatfelvétel céljából |
| Fenntartó | igénybe vehető állami támogatáshoz szükséges adatok | Igényjogosultság elbírálásához és igazolásához adattovábbítás |
| Érintett felsőfokú vagy középfokú átvevő oktatási intézmény | a felsőfokú oktatási intézménybe történő felvétellel kapcsolatos vagy középiskolába történő átvétellel kapcsolatos adatok  | felvételi eljárás lefolytatásához adattovábbítás |
| Egészségügyi intézmény, iskola-egészségügyi feladatot ellátó intézmény | a tanuló családi és utóneve, születési helye és ideje, lakcíme, levelezési címe, társadalombiztosítási azonosító jele, törvényes képviselője családi és utóneve, lakcíme, levelezési címe és telefonszáma, a szakképző intézményi egészségügyi dokumentáció, a tanulóbalesetre vonatkozó adatok | Egészségi állapot megállapítása céljából (Jogszabályi kötelezettség (GDPR 6. cikk (1) bekezdés c) pontja, a munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI.24.) NM Rendelet 2. § (1) bb) pontja), 6. § (3) bekezdése) |
| Család, Gyermek és Ifjúságvédelmi szervezet, intézmény | tanuló családi és utóneve, születési helye és ideje, lakcíme, levelezési címe, törvényes képviselője családi és utóneve, lakcíme, levelezési címe és telefonszáma, a tanuló mulasztásával kapcsolatos adatok, a sajátos nevelési igényű vagy fogyatékkal élő személyre, a beilleszkedési, tanulási, magatartási nehézséggel küzdő tanulóra, a hátrányos helyzetű és a halmozottan hátrányos helyzetű tanulóra, illetve képzésben részt vevő személyre vonatkozó adatok | a veszélyeztetettségének feltárása, megszüntetése céljából |
| Diákigazolvány elkészítésében közreműködők  | a diákigazolvány kiállításához szükséges valamennyi adat | Diákigazolvány kiállítása |
| Pedagógiai szakszolgálat intézményei | Tanuló sajátos nevelési igényére, beilleszkedési zavarára, tanulási nehézségére, magatartási rendellenességére vonatkozó adatai, | Pedagógiai szakszolgálatok felé történő értesítés |
| Az érintett osztályon belül, a nevelőtestületen belül, a szülőnek, a duális képzőhelynek, vagy ha az értékelés nem az iskolában történik, az iskolának, iskolaváltás esetén az új iskolának | magatartása, szorgalma és tudása értékelésével kapcsolatos adatai, | Tanuló értékelése |

1. **A TANULÓ HOZZÁJÁRULÁSA ALAPJÁN TÖRTÉNŐ ADATKEZELÉSEK**

**6.1. KÖNYVTÁRRAL KAPCSOLATOS ADATKEZELÉS**

|  |  |  |  |  |
| --- | --- | --- | --- | --- |
| CÉLJA | SZEMÉLYES ADATOK KÖRE | JOGALAPJA | ADATTÁROLÁSI IDŐ | CÍMZETTEK |
| Könyvtári tagság nyilvántartása | név, születési hely és idő, lakcím, anyja neve, osztály és OM azonosító. | Tanuló hozzájárulása | A hozzájárulás visszavonásáig, de legfeljebb a könyvtári tagság megszűnéséig | könyvtáros |

**6.2. KÉP-, HANGFELVÉTEL KÉSZÍTÉSE**

|  |  |  |  |  |
| --- | --- | --- | --- | --- |
| CÉLJA | SZEMÉLYES ADATOK KÖRE | JOGALAPJA | ADATTÁROLÁSI IDŐ | CÍMZETTEK |
| Kép-, hangfelvétel készítése osztályszintű vagy egyéb rendezvényeken | Tanuló képmása  | Tanuló hozzájárulása | A hozzájárulás visszavonásáig | Hozzájáruló nyilatkozatban meghatározva (jellemzően: Adatkezelő honlapja vagy Facebook oldal, kiadványok, média, pedagógusok portfólió készítéshez) |

***Az Adatkezelői szintű ünnepélyek és nemzeti ünnepek*** során történő felvételkészítéshez nem szükséges az érintett tanuló hozzájárulása, mert az tömegfelvételnek minősül. **Az egyéb iskolai programok, versenyek, rendezvények során az Adatkezelő egyedileg kéri meg a tanulók és törvényes képviselőik hozzájárulását.**

Az adatvédelmi tisztviselő feladata bármely Adatkezelői rendezvényen történő kép-, és hangfelvétel elkészítése során annak biztosítása és ellenőrzése a kép-, és hangfelvételek felhasználását megelőzően, hogy

a) kizárólag olyan kép-, hangfelvétel kerüljön felhasználásra, amelyeken szereplő tanulók vonatkozásában az Adatkezelő rendelkezik az érintett tanuló vagy szülője hozzájárulásával.

b) kizárólag olyan felületen, megjelenési formában kerüljön felhasználásra, amelyre az érintett tanulók vagy törvényes képviselőjük a hozzájárulásukat megadták.

1. **TÁJÉKOZTATÁSA ELEKTRONIKUS MEGFIGYELŐESZKÖZ HASZNÁLATÁRÓL**

|  |  |  |  |  |
| --- | --- | --- | --- | --- |
| CÉLJA | SZEMÉLYES ADATOK KÖRE | JOGALAPJA | ADATTÁROLÁSI IDŐ | CÍMZETTEK |
| Személy-, és vagyonvédelem | Tanuló képmása és magatartása  | Adatkezelő jogos érdeke | Felvételt követő 5 napig | Kezelő személyzet, Adatkezelő vezetője, adatvédelmi tisztviselő |

Az Adatkezelő elektronikus megfigyelőrendszert üzemeltet személy-, és vagyonvédelem céljából az Intézmény két kapujáratánál és tangazdaságban, amely az Adatkezelő jogos érdekén alapul. Erre vonatkozóan az Adatkezelő elvégezte a szükséges érdekmérlegelési tesztet.

1. **A TANULÓNAK VAGY TÖRVÉNYES KÉPVISELŐJÉNEK JOGA VAN**

a) **Hozzáféréshez való jog:**

kérelmezni írásban az Adatkezelőtől a tanulóra vagy törvényes képviselőjére vonatkozó személyes adatokhoz való hozzáférést, ezen belül, hogy az Adatkezelő mely személyes adatait, milyen jogalapon, milyen adatkezelési célból, milyen forrásból (abban az esetben, ha az adatokat nem Ön adata meg az Adatkezelőnek) , mennyi ideig és mely dolgozók által kezeli,; kinek, milyen célból, milyen jogalapon, mely személyes adataihoz biztosított hozzáférést vagy továbbította az Ön adatait. Ezen belül az Adatkezelő köteles Önt tájékoztatni az Önt megillető további jogokról a megkeresésre adott válaszában, így a helyesbítéshez, kiegészítéshez, adatkorlátozáshoz, tiltakozáshoz, törléshez való jogról.

b) **Kiegészítéshez, helyesbítéshez való jog:**

Önnek joga van a személyes adatainak kiegészítését, helyesbítését írásban kérni,

c) **Törléshez/ Hozzájárulás visszavonásához való jog:**

Önnek joga van az adatkezelés törlését kérni kivéve, ha törvényi előírás az Adatkezelőt az adatok további tárolására kötelezi (például a jogszabályban előírt megőrzési idő még nem telt el).

Ön a könyvtári tagsággal, és a kép-, hangfelvétel készítésével és felhasználásával kapcsolatosan bármikor, indoklás nélkül írásban visszavonhatja hozzájárulását, így kérheti az adatkezelés törlését. A hozzájárulás visszavonása ugyanakkor nem érinti a visszavonás előtti adatkezelés jogszerűségét. A törlést az Adatkezelőt 3 munkanapon belül köteles végrehajtani, és erről Önt írásban értesíteni.

d) **Adatkezelés korlátozásához való jog:**

Önnek joga van az adatkezelés zárolását írásban kérni az alábbi esetekben:

* az érintett vitatja a személyes adatai pontosságát, azok Adatkezelő általi ellenőrzésének idejére,
* az adatkezelés jogellenes, de az arra jogosult személy az adatok törlését ellenezve azok felhasználásának korlátozását kéri,
* az Adatkezelőnek már nincs szüksége a személyes adatokra adatkezelés céljából, de az érintett személy igényli azokat jogi igények előterjesztéséhez, érvényesítéséhez vagy védelméhez (pl. felvételi jelentkezés esetén a hatósági vagy más eljárás még nem fejeződött be, és a vizsgadokumentumokra az eljárásban még szükség lehet).

Ennek során a zárolás addig tart amíg azt az érintett által megjelölt indok szükségesség teszi, például, ha az érintett az Adatkezelő jogszerű adatkezelését vitatja és hatósági vagy bírósági eljárást kezdeményez, az Adatkezelő a hatóság vagy bíróság megkereséséig tovább tárolja az adatot, majd ezt követően törli.

**Az 7. pontban részletezett elektronikus megfigyelőrendszer általi adatkezeléshez kapcsolódó kiegészítés:**

Az, akinek jogát vagy jogos érdekét a felvétel adatának rögzítése érinti, a felvétel rögzítésétől számított három munkanapon belül jogának vagy jogos érdekének igazolásával kérheti az Adatkezelőnél, hogy az adatot ne semmisítse meg, illetve ne törölje. Kérésre a felvételeket az Adatkezelő zárolja, ám amennyiben bíróság vagy hatóság 30 napon belül nem kéri azokat az Adatkezelőtől, azokat az Adatkezelő semmisíti. Az Adatkezelő nem adhat ki olyan felvétel-másolatot, amelyek a kérelmezőn kívül más érintettek személyes adatait is tartalmazza. A felvétel felhasználásának az minősül, ha a rögzített felvételt, valamint más személyes adatot az arra jogosult bírósági vagy más hatósági eljárásban bizonyítékként kívánja felhasználni.

e) **Az adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettségre vonatkozó jog:**

Az Adatkezelő minden címzettet, akivel vagy amellyel a személyes adatokat közölte, tájékoztat a helyesbítésről, törlésről vagy az adatkezelés korlátozásáról, kivéve, ha ez a tájékoztatás lehetetlennek bizonyul vagy aránytalanul nagy erőfeszítést igényel. A tanuló vagy törvényes képviselője kérésére az Adatkezelő tájékoztatja e címzettekről.

f) **Tiltakozáshoz való jog:**

Önnek joga van személyes adatai kezelése ellen tiltakozni saját helyzetével kapcsolatos okokból, amennyiben az Adatkezelő adatkezelése közérdekű vagy közhatalmi jogosítványainak gyakorlásán alapszik (lásd a3. pontban részletezett adatkezelések) vagy az Adatkezelő jogos érdekén alapszik (lásd 5. pontban részletezett adatkezelés).

**Amennyiben a tanuló vagy a törvényes képviselő e pontban részletezett jogaival élve, írásban megkeresi az Adatkezelőt, megkeresésére 25 napon belül válaszol az Ön által megadott postai vagy elektronikus elérhetőségére.**

**7. MILYEN JOGÉRVÉNYESÍTÁSI LEHETŐSÉGEK ILLETIK MEG AZ ÉRINTETTEKET?**

a) Önnek joga van a felügyeleti hatósághoz panaszt benyújtani (Nemzeti Adatvédelmi és Információszabadság Hatóság, http://naih.hu, telefonszám: +36 (1) 391-1400, 1363 Budapest, Pf.: 9., e-mail: ugyfelszolgalat@naih.hu) amennyiben Önt a személyes adatai kezelése kapcsán jogsérelem érte, vagy annak veszély áll fenn.

Amennyiben Ön külföldi állampolgár, úgy a lakhelye szerinti felügyeleti hatóságnál is panaszt tehet.

b) Jogai megsértése esetén Ön bírósághoz fordulhat. A bíróság az ügyben soron kívül jár el. Az adatvédelmi perek elbírálása a törvényszék hatáskörébe tartozik, a per – az Ön választása szerint – az Ön lakhelye vagy tartózkodási helye szerinti törvényszék előtt is megindítható.

**Az Adatkezelő kötelezettséget vállal arra, hogy a tanulói személyes adatok kezelése megfelel a jelen tájékoztatóban foglaltaknak és a hatályos adatvédelmi jogszabályok előírásainak. Az Adatkezelő a személyes adatokat bizalmasan, kizárólag az adatkezelés céljából és ehhez szükséges mértékben kezeli, és az Adatvédelmi szabályzata alapján megtesz minden olyan biztonsági, technikai és szervezési intézkedést, amely az adatok biztonságát megfelelő szinten garantálja.**

**Amennyiben további kérdése van az Ön személyes adatainak kezelését illetően, kérjük, hogy forduljon az Adatkezelő adatvédelmi tisztviselőjéhez az 1.pontban megadott elérhetőségein!**